Nantikan Trailer Pertama Filem Animasi Superhero, The Incredibles 2
Lupakan sebentar Justice League, sabar sekejap menantikan trailer filem Marvel, Infinity War dan bersedia menunggu sebuah filem superhero yang telah lama kita nantikan, The Incredible 2. Selepas filem pertama ditayangkan pada 2004, peminat filem berkenaan yang masih kecil menanti dengan setia sambungan filem animasi superhero itu. Dan kini, setelah 13 tahun menunggu, Disney akan melancarkan trailer pertama The Incredible 2 esok di ESPN. The Incredible 2 bakal memberi fokus kepada Elastigirl, manakala Mr. Incredible akan menjadi surirumah membesarkan anak yang paling kecil, Jack-Jack. Maklumat lanjut mengenai plot filem ini tidak diketahui, tetapi kita boleh dapat sedikit gambaran apabila trailer pertama filem ini ditayangkan. Sementara kita menunggu, mari kita tonton teaser trailer The Incredible 2 yang dikeluarkan oleh Disney di laman Twitter mereka. 
Tomorrow. ESPN @CollegeGameDay. pic.twitter.com/AdNYukEqR0
— Walt Disney Studios (@DisneyStudios) November 17, 2017 — Walt Disney Studios (@DisneyStudios) November 17, 2017 The Incredible 2 akan menemui penonton pada 15 Jun 2018. Holly Hunter, Craig T. Nelson, dan Samuel L. Jackson antara pelakon yang menyumbangkan suara dalam filem kedua kali ini dan ia diarahkan oleh Brad Bird.